RO
17.3.2023
Jurnalul Oficial al Uniunii Europene
L 79/149
(iv) să dispună de dotări adecvate pentru încălțăminte și îmbrăcăminte la intrarea în sediile și în clădirile în care sunt ținute porcine; (v) să dispună de o protecție adecvată împotriva insectelor și a căpușelor, dacă autoritatea competentă a statului membru în cauză o impune pe baza unei evaluări a riscurilor adaptate situației epidemiologice specifice a pestei porcine africane din statul membru respectiv; (h) împrejmuirea cu un gard impenetrabil pentru efectivele de animale cel puțin a sediilor unde sunt ținute porcinele și a clădirilor în care sunt ținute hrana și așternutul pentru animale, pentru a se asigura faptul că porcinele deținute și hrana și așternutul acestora nu au niciun fel în contact cu persoane neautorizate și, dacă este relevant, cu alte porcine; (i) trebuie să existe un plan de biosecuritate aprobat de autoritatea competentă a statului membru în cauză, ținând seama de profilul unității și de legislația națională; dacă este cazul, respectivul plan de biosecuritate trebuie să includă cel puțin: (i)
crearea unor spații „curate” și „murdare” pentru personal, care să fie adecvate tipologiei unității, cum ar fi vestiare, dușuri, o sală de mese, etc.;
(ii)
instituirea și revizuirea, după caz, a măsurilor logistice pentru intrarea în unitate a unor noi porcine deținute;
(iii)
proceduri de curățare și de dezinfectare a instalațiilor, a mijloacelor de transport, a echipamentelor, și proceduri referitoare la igiena personalului;
(iv)
norme privind alimentele destinate personalului de la fața locului și interzicerea deținerii de porcine de către personal, în cazul în care este relevant și dacă sunt aplicabile pe baza legislației naționale a statului membru în cauză;
(v)
un program dedicat de informare periodică a personalului din unitate;
(vi)
instituirea și revizuirea, după caz, a măsurilor logistice pentru a asigura o separare adecvată între diferitele unități epidemiologice și pentru a evita contactul, direct sau indirect, al porcinelor cu subproduse de origine animală și cu alte secții ale unității;
(vii) procedurile și instrucțiunile pentru aplicarea cerințelor în materie de biosecuritate în timpul construirii sau reparării sediilor sau clădirilor; (viii) audituri interne sau autoevaluări pentru aplicarea măsurilor de biosecuritate; (ix)
evaluarea riscurilor specifice în materie de biosecuritate și proceduri pentru aplicarea măsurilor relevante de atenuare a riscurilor asociate unităților în care sunt deținute temporar sau permanent porcine în aer liber.